Halaman induk - Undang-undang untuk melindungi pekerja migran Strengthening Employer Compliance Act (Akta Meneguhkan Kepatuhan Majikan) telah memperkenalkan undang-undang baharu untuk bertindak terhadap eksploitasi pekerja migran. Undang-undang ini menegah majikan dan pihak lain dalam rantaian buruh daripada mempergunakan status penghijrahan untuk mengeksploitasi orang. Undang-undang ini membantu membuka arena yang adil bagi perniagaan yang bertindak wajar. Mulai 1 Julai 2024, undang-undang baharu ini bertujuan untuk: mengurangkan eksploitasi pekerja migran sementara • meningkatkan pematuhan majikan • menambah baik hasil proses keadilan yang membabitkan tempat kerja. Terdapat 3 kesalahan berkaitan kerja yang baharu yang mengharamkan majikan, termasuk penaja serta ejen labour hire daripada: memaksa atau mendesak pemegang temporary visa (visa sementara) supaya melanggar syarat visa berkaitan pekerjaan memaksa atau mendesak warga asing tanpa visa sah supaya menerima atau bersetuju dengan aturan tertentu berkaitan kerja menggunakan status visa sementara untuk mengeksploitasi pekerja di tempat kerja (termasuk berkaitan syarat visa yang sedia ada dan sebagai syarat untuk menyokong permohonan visa pada masa hadapan). Undang-undang ini meliputi pelbagai situasi berkaitan kerja yang mungkin melibatkan eksploitasi. Jenis-jenis situasi ini termasuk, tetapi tidak terhad kepada: membayar gaji terlalu rendah kepada pekerja migran • mendesak pekerja migran supaya bekerja lebih banyak jam daripada yang dibenarkan visa mereka mengancam untuk membatalkan visa pekerja migran (majikan tidak boleh membatalkan visa) memaksa pekerja migran supaya menyerahkan pasport • memaksa pekerja migran supaya melakukan hubungan seks yang tidak diingini • mendesak pekerja migran supaya menerima keadaan penginapan yang tidak sempurna, seperti perumahan yang daif, atau makanan atau bekalan air dan elektrik yang tidak memadai. Undang-undang melindungi semua pekerja migran, tanpa mengira status visa. Mereka termasuk pemegang visa dengan hak pekerjaan atau visa yang sudah tamat tempoh, dan yang bekerja dengan melanggar syarat visa. Anda boleh melaporkan eksploitasi tempat kerja kepada: Fair Work Ombudsman • Border Watch. Anda boleh membuat laporan tanpa nama. [Please select Protective Marking from the Home Tab]
[Please select Protective Marking from the Home Tab] Halaman kecil A - Penerangan untuk pekerja migran Terdapat undang-undang untuk membantu melindungi pekerja migran sementara terhadap eksploitasi di tempat kerja. Pekerja dilindungi oleh undang-undang tempat kerja di peringkat negara, tanpa mengira status imigresen. Mereka termasuk pemegang visa dengan hak pekerjaan atau visa yang sudah tamat tempoh, dan yang bekerja dengan melanggar syarat visa. Laporkan eksploitasi tempat kerja awal-awal. Anda boleh menghubungi salah satu badan berikut: Fair Work Ombudsman • Border Watch Anda boleh membuat laporan tanpa nama. Anda boleh menghubungi Fair Work Ombudsman, telefon 13 13 94, atau lengkapkan laporan dalam talian tanpa nama. Majikan tidak boleh membatalkan atau mengubah syarat visa anda. Hanya Department of Home Affairs (Jabatan Hal Ehwal Dalam Negeri) termasuk Australian Border Force (Pasukan Sempadan Australia) boleh menentukan status visa anda. Penting anda ketahui peraturan visa anda, termasuk syarat kerja dan tarikh tamat tempoh visa. Tidak semua visa membenarkan warga asing bekerja di Australia. Anda boleh menyemak syarat visa anda dengan sistem Visa Entitlement Verification Online (VEVO) (Pengesahan Kelayakan Visa Dalam Talian) secara percuma dan selamat. Anda juga boleh muat turun aplikasi myVEVO dari app store. Ketahui lebih lanjut tentang kadar gaji dan keadaan tempat kerja dengan membaca hak pekerja anda. Soalan lazim Adakah perlindungan pekerja migran baharu ini berkaitan dengan diri saya? Ya, jika anda pekerja migran sementara, undang-undang baharu ini melindungi anda daripada eksploitasi dan membantu anda menyelesaikan isu tempat kerja. Apakah tingkah laku majikan yang menjadi sasaran undang-undang baharu ini? Undang-undang baharu disasarkan pada eksploitasi membabitkan kerja dan bukan kerja yang mungkin berlaku di tempat kerja anda atau berkaitan dengan kerja anda. Majikan melanggar undang-undang jika mengancam anda dengan membangkitkan: syarat visa atau hak anda untuk bekerja • apa-apa permohonan visa akan datang • membatalkan visa anda (majikan tidak boleh membatalkan atau memberikan visa) • mengusir anda keluar dari Australia. Dua contoh eksploitasi di tempat kerja ialah dibayar gaji terlalu rendah atau didesak supaya bekerja melebihi jumlah jam yang dibenarkan visa anda.
[Please select Protective Marking from the Home Tab] Didesak untuk menyerahkan pasport atau melakukan hubungan seks yang tidak diingini juga contoh eksploitasi di tempat kerja. Anda dapat mengetahui lebih lanjut jenis-jenis tingkah laku majikan yang melanggar undang- undang, dengan membaca kajian-kajian kes ini. Adakah cara yang mudah untuk menyemak gaji saya dan menjejak jumlah jam kerja saya? Fair Work Ombudsman mempunyai alat-alat berguna untuk anda menyemak gaji dan upah, misalnya kalkulator gaji. Anda dapat menyimpan jumlah jam kerja dengan cepat dan mudah menggunakan app Record My Hours. Saya mengalami eksploitasi di tempat kerja, tetapi bimbang untuk melaporkannya kerana takut visa saya dibatalkan. Apakah yang boleh saya lakukan? Jika anda mengalami eksploitasi di tempat kerja, anda patut dapatkan bantuan. Undang-undang tempat kerja di peringkat negara melindungi pekerja tanpa mengira taraf imigresen mereka. Semata-mata melaporkan eksploitasi tidak bermakna visa anda akan dibatalkan. Walaupun anda telah melanggar syarat visa berkaitan kerja, pemegang visa tertentu mungkin masih dilindungi daripada pembatalan visa. Di bawah aturan sedia ada yang disebut 'Assurance Protocol', kami tidak akan batalkan visa jika anda melanggar syarat visa berkaitan kerja kerana eksploitasi di tempat kerja, dengan syarat: • anda mendapat nasihat atau sokongan Fair Work Ombudsman dan membantu
siasatan mereka tiada sebab lain untuk membatalkan visa anda (seperti keselamatan negara, tingkah laku, kesihatan atau penipuan) anda bertekad untuk mematuhi syarat visa pada masa hadapan. Baca lebih lanjut tentang assurance protocol. Kami sedang berusaha menambah baik perlindungan terhadap pembatalan ini. Butir-butir akan diberikan tidak lama lagi. Apakah hak dan kelayakan pekerja migran dari segi gaji dan syarat-syarat kerja? Baca lebih lanjut tentang hak dan kelayakan pemegang visa dan pekerja migran di tempat kerja. Bagaimanakah saya dapat ketahui majikan mana yang dilarang menggaji migran sementara bagi tempoh masa tertentu? Mulai 1 Julai 2024, majikan yang didapati mengeksploitasi pekerja migran secara serius, berulang kali atau sengaja boleh dilarang menggaji lebih ramai pekerja migran sementara bagi tempoh tertentu. Anda boleh dapatkan senarai prohibited employer (majikan yang dilarang) di laman web Australian Border Force. Majikan saya telah diisytiharkan dilarang. Bolehkah saya tetap bekerja dengan mereka? Ya, jika anda mahu. Jika anda pekerja sedia ada pada tarikh prohibition declaration (perisytiharan larangan) (lihat laman web Australian Border Force), anda boleh memilih sama ada terus bekerja dengan majikan anda atau tidak.
[Please select Protective Marking from the Home Tab] Halaman kecil B - Penerangan untuk majikan dan ejen labour hire Majikan dan ejen labour hire mesti mematuhi undang-undang berkaitan pekerjaan, termasuk undang-undang dalam Fair Work Act (Akta Kerja Adil) dan Migration Act (Akta Migrasi). Pekerja dilindungi oleh Fair Work Act tanpa mengira status imigresen mereka. Sebagai majikan, jika anda melanggar undang-undang anda mungkin akan: menerima compliance notice (notis pematuhan) yang mengarahkan anda untuk melakukan sesuatu atau berhenti melakukan sesuatu dikehendaki menandatangani enforceable undertaking (ikrar boleh kuat kuasa) bagi mengambil tindakan tertentu atau menghentikan tingkah laku tertentu didenda atau menghadapi hukuman lain yang berkaitan. Untuk pelanggaran peraturan yang serius, sengaja atau berulang kali, anda mungkin didakwa. Hukuman termasuk: penjara sehingga 2 tahun denda sehingga $112,680 (360 unit hukuman). Majikan yang didapati melakukan eksploitasi serius, sengaja atau berulang kali boleh dilarang menggaji lebih ramai pemegang visa sementara untuk satu tempoh tertentu. Majikan yang dilarang akan disenaraikan di laman web Australian Border Force dan dikenakan kewajipan pelaporan tambahan selepas larangan berakhir. Mereka boleh didakwa jika melanggar larangan, misalnya menggaji lebih ramai pemegang temporary visa (visa sementara) semasa tempoh larangan. Ketahui tanggungjawab anda sebagai majikan atau ejen labour hire Sebagai majikan pemegang visa sementara, anda mesti mengetahui tanggungjawab majikan. Sebelum menggaji pekerja migran, anda bertanggungjawab memastikan mereka boleh bekerja secara sah di Australia. Anda dapat menyemak syarat-syarat kerja seorang bakal pekerja melalui sistem dalam talian percuma, VEVO. Anda mesti mendapatkan kebenaran pemegang visa berkenaan. Soalan lazim Apakah peraturan baharu ini? Undang-undang baharu menjadikan satu kesalahan jenayah apabila paksaan, pengaruh yang tidak wajar, atau desakan dikenakan ke atas: pemegang visa sementara supaya melanggar syarat kerja berkaitan visa warga asing tanpa visa sah supaya menerima aturan tertentu berkaitan kerja pemegang visa sementara supaya menerima atau bersetuju dengan aturan tertentu berkaitan kerja.
[Please select Protective Marking from the Home Tab] Menggaji warga asing tanpa visa yang sah sudah pun menyalahi undang-undang. Kini, hukuman tambahan dikenakan bagi kesalahan mempergunakan taraf imigresen atau visa sementara (termasuk berkaitan permohonan visa masa hadapan) untuk mengeksploitasi seseorang di tempat kerja. Apakah yang dimaksudkan dengan aturan berkaitan kerja? Aturan berkaitan kerja bererti hal-hal berkaitan kerja dan bukan kerja yang mungkin timbul di tempat kerja. Situasi-situasi ini mungkin termasuk: membayar gaji terlalu rendah kepada pekerja migran • mengancam untuk membatalkan visa mereka (majikan tidak boleh membatalkan visa) • memaksa pekerja migran supaya melakukan hubungan seks yang tidak diingini. Juga termasuk situasi pekerja dikenakan paksaan, desakan atau pengaruh tidak wajar supaya: menyerahkan pasport mereka • bekerja lebih banyak jam daripada yang dibenarkan visa mereka • menerima keadaan penginapan yang tidak sempurna, seperti perumahan yang daif, atau makanan atau bekalan air dan elektrik yang tidak memadai. Apakah yang akan berlaku jika saya melanggar undang-undang? Undang-undang baharu ini menyediakan alat-alat tambahan untuk pegawai penguatkuasaan bertindak secara berkadar mengikut keadaan setiap kes. Misalnya, anda mungkin menerima compliance notice (notis pematuhan) supaya melakukan sesuatu atau berhenti melakukan sesuatu demi mematuhi undang-undang. Dalam keadaan lain, anda mungkin didakwa dan menghadapi akibat yang serius. Bagaimanakah langkah larangan ini berfungsi? Mulai 1 Julai 2024, majikan yang didapati secara serius, sengaja atau berulang kali melanggar undang-undang boleh dilarang menggaji lebih ramai pekerja migran bagi tempoh tertentu, bergantung pada jenis dan beratnya kesalahan. Tujuannya adalah untuk melindungi pekerja migran. Nama perniagaan dan nombor ABN prohibited employer (majikan yang dilarang) akan diterbitkan di laman web Australian Border Force. Majikan yang dilarang juga mesti selesai pelaporan tambahan selama 12 bulan kepada Department of Home Affairs (Jabatan Dalam Negeri) selepas larangan ini tamat. Berapa lamakah tempoh kuat kuasa langkah larangan? Tiada tempoh maksimum bagi kesalahan berkaitan pemerdagangan manusia dan perhambaan moden. Maksimum 10 tahun bagi kesalahan jenayah (kecuali berkaitan pemerdagangan manusia dan perhambaan moden). Sehingga 5 tahun bagi semua kesalahan lain berkaitan pekerja migran. Adakah saya akan tahu sebelum diisytiharkan sebagai majikan yang dilarang? Jika anda dipertimbangkan untuk prohibition declaration (perisytiharan larangan), surat akan dikirimkan untuk meminta anda menjelaskan mengapa anda tidak patut diisytiharkan sebagai prohibited employer. Anda diberikan waktu sekurang-kurangnya 28 hari untuk membalas surat. Surat akan menyatakan sekiranya tempoh lebih panjang diberikan untuk balasan ini.
[Please select Protective Marking from the Home Tab] Bolehkah saya membuat rayuan terhadap larangan ini? Ya, majikan yang dilarang boleh meminta keputusan ditinjau oleh Administrative Appeals Tribunal (Tribunal Rayuan Pentadbiran). Setelah diisytiharkan sebagai majikan yang dilarang, apakah yang berlaku jika saya menggaji lebih ramai pemegang visa sementara semasa tempoh larangan? Anda melakukan kesalahan jenayah jika melanggar perisytiharan larangan. Hukuman termasuk penjara sehingga 2 tahun, denda sehingga $112,680 (360 unit hukuman) atau kedua-duanya. Sebagai majikan pemegang visa sementara, di manakah saya dapat menyemak syarat visa mereka? Sebagai majikan, anda bertanggungjawab untuk memahami syarat visa pekerja anda. Anda boleh memeriksanya dengan sistem Visa Entitlement Verification (VEVO) (Pengesahan Kelayakan Visa). Halaman kecil C - Kajian kes Undang-undang baharu yang melindungi migran terhadap eksploitasi meliputi hal-hal berkaitan kerja dan bukan kerja yang mungkin timbul di tempat kerja. Antara lain, pekerja migran mungkin: dibayar gaji terlalu rendah • dipaksa melakukan hubungan seks yang tidak diingini • diancam dengan pembatalan visa. Pekerja juga mungkin didesak supaya: menyerahkan pasport mereka • menerima keadaan penginapan yang tidak sempurna, seperti perumahan yang daif, atau makanan atau bekalan air dan elektrik yang tidak memadai • bekerja lebih banyak jam daripada yang dibenarkan visa mereka. Berikut adalah beberapa contoh tingkah laku yang menunjukkan eksploitasi orang migran di tempat kerja: Kajian kes 1 Chen seorang pelajar antarabangsa di universiti Australia yang bekerja di stesen petrol. Chen bersetuju untuk bekerja di hujung minggu demi menampung kos hidupnya. Tetapi disebabkan tugas berlebihan, Chen bekerja melebihi 48 jam kerja setiap dua minggu yang dibenarkan dalam visa pelajarnya. Pengurus tahu perkara ini, tetapi masih memberi Chen syif tambahan. Pengurus juga membayar Chen gaji terlalu rendah. Chen membangkitkan isu gaji ini kepada bosnya. Bos berkata, Chen mesti berdiam diri, jika tidak dia akan dilaporkan kepada pihak berkuasa kerana bekerja melebihi syarat visa, dan akibatnya visa mungkin dibatalkan. Membayar gaji terlalu rendah atau membenarkan jumlah jam kerja yang melanggar syarat visa sudah pun menyalahi undang-undang. Di bawah undang-undang baharu, majikan juga melanggar undang-undang dengan mendesak Chen supaya melanggar syarat kerja visa pelajarnya.
[Please select Protective Marking from the Home Tab] Kajian kes 2 123 adalah syarikat labour hire yang membekalkan tenaga kerja untuk perniagaan hortikultur di serata Australia. Sally, yang sudah tamat visa pelancongnya, merupakan salah seorang pekerja sedemikian. Syarikat tahu Sally melanggar undang-undang, tetapi masih menghantarnya bekerja. Tidak lama kemudian Sally sedar dia dibayar gaji kurang daripada rakan kerja yang lain, lalu membangkitkan hal itu. Syarikat berkata sepatutnya sejak mula lagi dia tidak bekerja, lalu mengancam untuk melaporkannya kepada pihak berkuasa jika dia tetap mengadu. Syarikat labour hire itu sudah pun melanggar undang-undang dengan membenarkan Sally bekerja tanpa visa yang sah. Kemudian, gaji yang dibayar pula terlalu rendah. Di bawah kesalahan baharu ini, syarikat labour hire itu boleh dikenakan tuduhan jenayah tambahan. Kajian kes 3 Nitia seorang gadis pekerja IT yang mendapat tajaan untuk bekerja di Australia. Dia sangat berharap akan diberikan taraf penduduk tetap di Australia satu hari kelak. Tidak lama selepas mula bekerja, pengurusnya mengeluarkan komen seksual dan tidak sopan, serta menyentuh tubuhnya secara tidak diingini apabila bercakap dengan Nitia. Apabila Nitia membangkitkan perkara itu, bosnya berkata jika Nitia menimbulkan masalah, dia tidak akan berpeluang dicalonkan bagi mendapat visa tetap. Gangguan seksual sahaja sudah menyalahi undang-undang. Di bawah kesalahan baharu ini pula, bos Nitia boleh menghadapi tuduhan jenayah tambahan kerana mempergunakan status visa untuk mengeksploitasinya.